Pénznemek

Az eVIR rendszer korlátlan mennyiségű pénznem kezelésére alkalmas.

Az alapértelmezett telepítéskor csak HUF kerül automatikusan beállításra, ha más pénznemekre is van szükség, akkor azokat igény szerint rögzíthetjük.

A rögzített pénznemek a Törzsadatok → Pénzügyi → Pénznemek → Pénznemek listája menüpontra kattintva érhetők el és kiválasztva módosíthatóak! A listák működése

Pénznem adatai

A Törzsadatok,

Pénzügyi,

Pénznemek,

Új pénznem menüpontra kattintva megjelenik az űrlap, ahol rögzíthetjük a pénznemet.

A Paraméterek területen kell megadni a pénznem rögzítéséhez szükséges adatokat:

Pénznem rövidítése
A pénznem szokásos rövid neve, pl. Ft, €, $, stb.

Nemzetközi jele
A pénznem nemzetközi hivatalos neve, ez kerül a bizonylatokon feltüntetésre, pl. HUF, EUR, stb. A NAV adatszolgáltatás miatt csak 3 nagybetű lehet.

Váltópénz
A pénznem váltópénze, pl. fillér, cent, stb.

Legkisebb egység
A rendszer által kezelendő legkisebb egység. Pl. fillérre pontos összegek használata esetén 0.01.

Legkisebb fizetési egység
A rendszer által kezelendő legkisebb fizetési egység, pl. HUF esetén 1, EUR esetén 0.01. Ez a beállítás a bizonylatok végén levő nettó összesen, ÁFA összesen, bruttó összesen sorokra van hatással.

Legkisebb készpénz egység
A rendszer által kezelendő legkisebb egység készpénzes fizetési mód használata esetén. HUF esetén tipikusan 5 szokott lenni, ezzel a számla alján az összesítő kiegészül a bruttó összesen mellett egy Fizetendő mezővel, ami bruttó összesen értékét kerekíti az itt megadott érték szerint.

Nyomtatási egység
Bizonylatkészítés esetén a bizonylat tételsorokban az egységár kivételével a többi összeg egysége, pl. 0.01

Legkisebb egységár egysége
A rendszer által kezelendő legkisebb egységár mértéke, pl. 5 tizedesre pontos egységár esetén 0.00001. Jellemzően 0.01, azaz 2 tizedesjegy szokott lenni. Bizonylatokon a termékek/szolgáltatások egységára lesz ilyen pontossággal feltüntetve.

Információ korrekcióról
A bizonylat megjegyzés részében kerüljön-e feltüntetésre a korrekció mértéke. Lehetséges beállításai:

soha: ne kerüljön feltüntetésre,

mindig: mindenféleképpen kerüljön feltüntetésre,

nagy korrekció: csak akkor generálódjon a megjegyzés, ha a korrekció mértéke nem elhanyagolható mértékű.

Alapértelmezett pénznem
A jelölőnégyzet kipipálásával lehet jelezni a rendszer számára, hogy ez a pénznem legyen az alapértelmezett.

Megjegyzés szövege
Egy olyan megjegyzés szöveget lehet írni, ami a Megjegyzés sablon modulban a pénznemek megjegyzései algoritmus kiválasztásával a bizonylatra automatikusan felkerülhet. Tipikus felhasználása ennek, amikor a vállalkozás külön bankszámlákon tartja a devizában érkező pénzeket, ezért pénznemtől függő bankszámlaszámokat szeretne megadni automatizálva. Bankszámlaszámok bizonylat pénzneme szerint automatikusan

Telephelyes működés esetén a rendszerbeállításokban bekapcsolható, hogy telephelyenként lehessen megjegyzést rögzíteni a pénznemekhez.

| Felvesz | gombra kattintva elmenti az adatokat!

Kapcsolódó oldalak:

Árkategória használata bizonylat készítéskor

Árfolyam rögzítés

Árkategóriák

eVIR YouTube videók felhasználók részére

ÁFA és kerekítése

Pénzügyi kerekítés